Joseph Aloysius Charles Murphy (biskop, Britisk Honduras)

**Joseph Aloysius Charles Murphy** S.J. (også *John Joseph Aloysius Murphy*; født 24. desember 1857 i Dundalk i County Louth i Irland i Storbritannia og Irland, død 25. november 1939 i Milwaukee i USA) var en irsk-amerikansk (oppvokst i Chicago) katolsk ordensgeistlig som blant var dekan ved *Liberal Arts College* ved Marquette University i elleve år og apostolisk vikar og biskop for de katolske misjoner i Britisk Honduras.
## Liv og virke
### Bakgrunn
Joseph Anthony Murphy ble født i Dundalk i Irland i 1857. Han mistet sin mor i ung alder og faren flyttet familien på tre gutter og syv jenter til Chicago i USA, hvor Joseph gikk på *St. Ignatius College Prep* og deretter gikk inn i jesuittordenen ved *St. Stanislaus Novitiate* i Florissant i Missouri. 
### Prest
Hans prestestudier var ved Woodstock College i Maryland, hvor han ble ordinert til prest den 26. august 1888. Deretter arbeidet han ved Detroit College som studieprefekt (1895–1905) og på misjonen i Britisk Honduras fra 1905 til 1910, da han fikk et alvorlig anfall av en tropefeber.

Han returnerte til USA for å bli dekan ved *Liberal arts college* ved Marquette University (1910–1921) og deretter i to år professor i filosofi ved St. Louis University.

### Titulærbiskop, apostolisk vikar av Britisk Honduras
Han hadde bedt om omplassering til jesuittmisjonene, og det kom i form av hans utnevnelse, i en alder av 66 år, til apostolisk vikar av British Honduras. Han ble bispeviet av erkebiskop  John Joseph Glennon i St. Louis i Missouri den 19. mars 1924. Medkonsekrerende var biskop Anthony Joseph Schuler S.J. av El Paso i Texas, og biskop Joseph Chartrand av Indianapolis i Indiana.

Han skulle presedere fra *Holy Redeemer*, moderkirken i Belize, med katedralen som dateres tilbake til 1858. Hans bispetid ble preget av byggeprosjekter som *Holy Redeemer Hall*, den største i Belize på den tiden, samt av gjenoppbygging etter Belize-orkanen i 1931, en kategori 4-orkan som drepte omtrent 2500 mennesker.

Født like i randen av det katolske Irland var biskop Murphys iver for katolisisme dypt forankret i irsk katolisisme og irsk-engelske forhold. Han nektet å reise seg og stå for den britiske nasjonalsang ved offentlige seremonier, eller å ta imot den anglikanske biskopen på besøk. 

Biskop Murphy så ut til å like det seremonielle knyttet til embede. Han gjorde kongelige inntog i keckchilandsbyene, båret på en stol på skuldrene til mayaindianere, med palmeblader og bannere vaiende rundt seg. For hans femtiårsjubileum som prest ga Belize Town ham en kongelig parade. 

Hjerteastma førte til at han trakk seg tilbake i en alder av 80 år. 

Han døde i søvne den 25. november 1939 i Milwaukee.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Lodovico Altieri (1805-1867) *1836
* Erkebiskop Gaetano Bedini (1806-1864) *1852
* Erkebiskop James Roosevelt Bayley (1814-1877) *1853
* Erkebiskop John Joseph Kain (1841-1903) *1875
* Kardinal John Joseph Glennon (1862-1846) *1836
* Biskop *John Joseph Aloysius Murphy* (1857-1939) *1924

## Referanser